Sinode – NGVishoek
Algemene Sinode 2013 – Dag 4
6.1 Die Algemene Sinode bevestig opnuut dat die volgehoue stryd teen armoede en ongeregtigheid 'n hoë prioriteit op die kerk se agenda moet wees. Derhalwe versoek die Algemene Sinode die Kerklike Maatskaplikediensteraad (KMDR) en Verenigde Diensgroep Diens en Getuienis (VDDG) om:
6.1.1 verder navorsing te doen oor die impak van kerklike programme op armoede en ongeregtigheid;
6.1.2 navorsing te doen oor die verhouding en samewerking tussen gemeentes en kerklike maatskaplike diensorganisasies ten opsigte van die stryd teen armoede, werkloosheid en ongeregtigheid;
6.1.3 navorsing te doen oor die verband tussen arbeidsverwante wetgewing en die optrede van vakunies aan die een kant en werksverliese, armoede en sosiale ongeregtigheid aan die ander kant
6.1.4 die riglyne in die verslag verder te ontwikkel in strategie wat deur gemeentes geïmplementeer kan word;
6.1.5 Hugenote Kollege te betrek om gepaste kursusse te ontwikkel wat gemeentes in die uitvoering van hulle diakonale roeping kan ondersteun.
Gister het ons afgesluit met 'n ernstige debat oor die Bediening van Bevryding en Homoseksualiteit. Die besluite hieroor word hieronder weergegee:
2. Bediening van Bevryding
Vandag is die gesprek oor Homoseksualiteit afgehandel.
1.5.1 bevestig dat die besluit van 2007 oor homoseksualiteit geneem is na 'n deeglike eksegetiese en teologiese studie.
1.5.2 gee opdrag aan die ASM om in voortsetting van die 2007-verslag oor homoseksualiteit 'n studie te doen oor die status van selfdegeslagverhoudings in die lig van die Skrif en Gereformeerde tradisie.
1.5.3 besluit dat homoseksuele en heteroseksuele studente wat hulle voorberei vir die bediening in die NG Kerk, aan dieselfde Christelik-etiese standaarde moet voldoen met die oog op legitimasie.
1.5.4 verbind hom ook in die hantering van die saak aan die waardes van die seisoen van menswaardigheid.
Hierdie besluite vervang 1.5 van die huidige besluite (van 2007)
Die volledige besluit oor homoseksualiteit lui dus soos volg:
5. (sien nuwe punt 5 hierbo – word hier ingevoeg).
4. Grondhervorming en Landelike Ontwikkeling
2. Die Algemene Sinode verwys die verslag na die onderskeie sinodes om dit na goeddunke en binne konteks op die tafel van gemeentes te plaas, in die hoop dat dit die NG Kerk se sinvolle bydrae op voetsoolvlak/gemeentevlak sal verhoog. (Verslag is beskikbaar by http://www.kaapkerk.co.za/wp/index.php/dokumente/kerk-en-samelewing/).
Dit is nou die laaste SinodeInligting uit Port Elizabeth.
Volg nuus oor die sinode gerus op Kerkbode se webblad by www.kerkbode.co.za, sowel as Facebook en Twitter. Nuus word ook steeds deur middel van die NG Kerk se amptelike Algemene Sinodesitting webblad www.as2013.co.za gedra.
kommunikasie@kaapkerk.co.zaNGVishoek: Ds. ( dominee ) Martin Barnard.
Samevatting van Algemene Sinode 2013
Ons was diep meegevoer deur hierdie gesamentlike voordrag en motivering en die volgende besluite is aanvaar as 'n verbintenis tot 'n Seisoen van Menswaardigheid:
Van gisteraand af, met die indrukwekkende openingseremonie, is ons meegesleur deur die musiekbegeleidingspan, waarvan die massiewe orrel (aanspraak word gemaak as die grootste losstaande pyporrel in die land) 'n prominente deel vorm. Vanoggend het die sinode ook op 'n aangrypende wyse die voorreg gehad om met hierdie begeleiding die Onse Vader te sing.
Vandag word gewy aan 'n waarderende gesprek van die NG Kerk. Ons behoort aan 'n besondere kerktradisie en veral in die lig van soveel kritiek wat in die afgelope jare as gevolg van 'n verskeidenheid van redes teen die kerk opgestapel is, is dit nog steeds die kosbare geloofstuiste van meer as 'n miljoen lidmate in Suider-Afrika. En, natuurlik ook deel van die groter NG Kerkfamilie – 'n familie wat tot vêr in Afrika in strek. Dis die kerk waarin ons gedoop is, waarin ons die Drie-Enige God van genade leer ken het: Die God van Abraham, Izak, Jacob, Dawid en die God van ons geloofsvaders en -moeders.
Ook prominent op vandag se agenda is die verkiesing van die moderatuur. Die moderatuur bestaan uit 'n voorsitter (moderator), onder-voorsitter (assessor) en aktuarius. Drie persone. Die Algemene Sekretaris dien ook adviserend op die moderatuur. Hulle vorm saam die Dagbestuur van die Moderamen (wat op sy beurt weer funksioneer as die voortsettings-vergadering, of dagbestuur, van die sinode). Vanuit die moderamen sal dan later nog addisionele lede tot die Dagbestuur van die moderamen aangewys word.
Voor die verkiesing van die moderatuur (wat uit drie persone sal bestaan: voorsitter (moderator), onder-voorsitter (assessor) en aktuarius (kenner van kerkorde), is daar 'n orde-besluit geneem om die Kerkorde so te wysig dat die verkiesing van hierdie persone slegs vir die duur van die vergadering van toepassing sal wees.
Na afloop van die sinode funksioneer die moderamen as dagbestuur van die sinode om die besluite van die sinode tot uitvoering te bestuur. Die moderamen bestaan uit verteenwoordigers van die tien sinodes en hulle sal dan 'n dagbestuur (moderatuur) kies om die leiding verder te neem.
NELUS NIEMANDT AS MODERATOR VERKIES
Prof Nelus Niemandt, dosent in Sendingwetenskap aan die Universiteit van Pretoria se Teologiese Fakulteit (en gekoppel aan die NG Gemeente Weltevreden van die Hoëveld Sinode) is verkies tot moderator van die 14de Algemene Sinode van die NG Kerk.
Op die foto verskyn Prof Niemandt (links) saam met dr Kobus Gerber, Algemene Sekretaris van die NG Kerk. (Foto: Neels Jackson).
Dr Braam Hanekom (NG Gemeente Stellenberg, Wes-en-Suid-Kaap Sinode) was op die tweetal saam met hom. Die verkiesing van assessor en aktuarius gaan vanoggend met die eerste sitting voort.
Ons hartlike gelukwensing aan Nelus met hierdie verkiesing. Danie Mouton skryf so oor die nuwe moderator se openbare profiel:
"Nelus Niemandt skryf gereeld rubrieke vir Beeld. In sy jongste rubriek het hy oor leierskap wat 'n verskil maak geskryf, vanuit die diepe oortuiging dat die lewende God nie sy skepping versaak nie. Wanneer mense hoop verloor, is God juis op onwaarskynlike plekke en deur onwaarskynlike mense aan die werk. Dit is nie helde wat ons gaan red nie. God werk deur die duisende dade van gewone gelowiges se gehoorsaamheid."
Volg nuus oor die sinode gerus op Kerkbode se webblad (www.kerkbode.co.za) sowel as Facebook en Twitter. Nuus word ook daagliks deur middel van die NG Kerk se amptelike webblad www.ngkerk.org.za gedra.
Die verkiesing van die moderatuur (leierskap) van die vergadering was die eerste prioriteit, sodat so gou as moontlik met die agenda begin kan word.
Teen 18:30 was die volgende uitslag bekend:
Voorsitter (moderator): Braam Hanekom (Stellenberg Gemeente, Bellville)
Onder-voorsitter (assessor): Nelis Janse van Rensburg (Welgemoed Gemeente, Bellville)
Aktuarius: Quintus Heine (Parke Gemeente, Kraaifontein)
Ons wens elkeen van hierdie persone baie sterkte toe met die groot taak vorentoe!
Môreoggend kom die bespreking oor Armoede en die Belydenis van Belhar aan die orde, terwyl die res van die moderatuur dan verkies sal word. Soos die res van die week verloop, sal ons julle op die hoogte van sake hou.
Belangrike sake word ook deur middel van VrydagNuus aan gemeentes en ander belangstellendes gekommunikeer. By www.ngkerk.org.za/wesensuidkaap/nuus.asp kan VrydagNuus ook aanlyn gelees word.
DIVERSITEIT EN GESLAGSGELYKHEID
Dit is baie erg om onder andere te moet hoor:
Suid-Afrika het die hoogste voorkoms van geweld op vroue in die wêreld.
Suid-Afrika het die hoogste voorkoms van verkragting in die wêreld.
Seksuele geweld impakteer op meer as 'n derde van SA-meisies voor die ouderdom van 18 jaar.
Daar's 'n noue verband tussen armoede en geweld.
Suid-Afrika is 'n dominante patriargale gemeenskap, is oorwegend Christelik (nagenoeg 79% van die bevolking sien hulleself as Christene), maar bogenoemde is van ons land waar. Wat sê dit vir ons oor die verband tussen hierdie feite?
Die volgende mosie is hieroor deur die sinode aanvaar:
As sinode van die NG Kerk spreek ons ons ten sterkste uit teen alle vorme van pornografie en materiaal in die media wat vroue en kinders degradeer of seksueel uitbuit – ook die ongekontroleerde vertoning daarvan oor die openbare TV-senders soos tans deur E.TV. Daar heers ernstige kommer oor die geweldige hoë voorkoms van geweld en seksuele geweld teen vroue en kinders in die Suid-Afrikaanse samelewing. Pornografie en seksuele stereotipering van vroue lewer 'n groot bydrae tot die probleem.
Die gesprek hieroor sal verder gevoer word op 'n latere punt in die vergadering.
Hierna het genl Sharon Jephta, sedert April 2011 die nuwe adjunk provinsiale polisiekommissaris van die Wes-Kaap, die sinode op uitnodiging besoek. Dit was opvallend hoeveel mense sy geken het – en hoeveel haar herken het. Heelwat oud-polisiemanne het op haar uitnodiging opgestaan. Daarna is sy in 'n aangrypende gebaar Laat Heer u seën oor haar daal toegesing.
Die gesprek oor die doop word vanmiddag voortgesit. Nuus hieroor, asook verdere moontlike reaksie op die diversiteit-gesprek, word onder meer in 'n volgende SinodeNuus verskaf.
Die verkiesing van die moderatuur (leierskap) van die vergadering is Dinsdagaand afgehandel. Die volledige moderatuur sien as volg daar uit:
Skriba: Monty Sahd (Stellenbosch-Welgelegen Gemeente, Stellenbosch)
Addisionele lid: Rene Potgieter (Gamkavallei Gemeente, Beaufort-Wes)
Addisionele lid: Elize Morkel (Helderberg Gemeente, Somerset-Wes)
Ons goeie wense aan elkeen van hierdie persone!
Belangrike sake word ook deur middel van VrydagNuus aan gemeentes en ander belangstellendes gekommunikeer. By www.ngkerk.org.za/wesensuidkaap/nuus.asp kan VrydagNuus aanlyn gelees word.
Na aanleiding van die gesprek oor Geslag en Diversiteit verklaar die Sinode:
Jesus is die Heer en Hoof van die huis, kerk en samelewing.
Onder Hom staan vrou, man en kind op gelyke vlak. Elkeen is profeet, priester en koning. Ons word geroep om uit eerbied vir Christus aan mekaar onderdanig te wees en mekaar te dien in liefde.
Ons verset ons teen elke vorm van magsmisbruik en geweld, in die huis, kerk of samelewing, hetsy ekonomies, fisies, emosioneel of seksueel. Ons verset ons ook teen enige ideologie wat dit regverdig en onderhou.
Die sinode het besluit om hieroor 'n versoek aan die Algemene Sinode te rig. Dit kom in breë daarop neer dat die Algemene Sinode se Taakspan vir Leer en Aktuele Sake (ATLAS) gevra word om die hele saak van die moontlike erkenning van 'n "geloofsdoop" ter aanvulling van die verbondsdoop te ondersoek.
Wanneer ons oor die doop praat, is die groot uitdaging deurentyd om die doop nie in isolasie te sien nie, maar in samehang met die totale spektrum van geloofsoortuigings in ons Gereformeerde verstaan van die Evangelie. Die wyse waarop ons oor die sakramente dink, het byvoorbeeld ook betrekking op hoe ons oor God dink, oor hoe ons oor Sy teenwoordigheid in die brood en wyn – en die doop dink.
Hierdie besluit verander op hierdie stadium tegnies nog niks aan die status quo nie, behalwe net dat dit ons as kerk intussen net nog meer sensitief sal maak vir die legitimiteit van lidmate se geloofservarings en behoeftes en dat meningsverskil op 'n eg pastorale wyse hanteer sal word.
DIE BEDIENING VAN BEVRYDING
Die Sinodale Kommissie vir Leer en Aktuele Sake (SKLAS) se volledige aanbeveling is as tweede aanhangsel hierby aangeheg.
Enkele van die punte in hierdie aanbeveling is die volgende:
* Die Sinode bely met blydskap die oorwinning van Jesus Christus oor al die manifestasies van
die duiwel, bose magte, boosheid en kwaad in hierdie wêreld.
* Die Sinode aanvaar dat hierdie oorwinning in baie gevalle nog nie ten volle sigbaar is nie, dat
ons dikwels oorweldig is deur hierdie boosheid wat groter is as onsself, ook juis weens die swakheid van die mens, die verleiding van die sonde en die gebroke werklikheid.
* Die Sinode aanvaar daarom dat ons as kinders van God nog steeds in 'n geestelike stryd gewikkel is teen die boosheid in al sy manifestasies in die wêreld, maar veral teen die kwaad wat in elke mens skuil.
* Die Sinode moedig daarom alle gelowiges aan om deur die krag van die Heilige Gees (in die gees van die oorwinning van Jesus) die boosheid die stryd aan te sê, deur spesifiek te fokus op die genadige verlossingswerk van Christus, sodat die kerk die ware kenmerke van Evangeliese gehoorsaamheid (liefde, genade, vergifnis en versoening) sal vertoon.
* Die Sinode aanvaar die werklikheid dat daar 'n wye diversiteit van interpretasies en toepassing van die Bybelse boodskap oor die bose en demone binne die NG Kerk is. Daar is ruimte vir lidmate wat aan die werklike en persoonlike aard van die duiwel en demone glo, sowel as vir lidmate wat nie aan die bestaan van die duiwel en demone glo nie, maar die Bybelse spreke oor die bose en duiwels anders interpreteer.
Belangrike sake word ook deur middel van VrydagNuus aan gemeentes en ander belangstellendes gekommunikeer. By www.ngkerk.org.za/wesensuidkaap/nuus.asp is VrydagNuus aanlyn beskikbaar.